CELEX: 62019CN0712
Language: da
Date: 2019-09-24 00:00:00
Title: Sag C-712/19: Anmodning om præjudiciel afgørelse indgivet af Tribunal Supremo (Spanien) den 24. september 2019 – Novo Banco S.A.mod Junta de Andalucía

16.12.2019   
            
            
               DA
            
            
               Den Europæiske Unions Tidende
            
            
               C 423/25
            
         
      Anmodning om præjudiciel afgørelse indgivet af Tribunal Supremo (Spanien) den 24. september 2019 – Novo Banco S.A.mod Junta de Andalucía
      (Sag C-712/19)
      (2019/C 423/31)
      Processprog: spansk
      
         Den forelæggende ret
      
      Tribunal Supremo
      
         Parter i hovedsagen
      
      
         Sagsøger: Novo Banco S.A.
      
         Sagsøgt: Junta de Andalucía
      
         Præjudicielle spørgsmål
      
      
                  1)
               
               
                  Skal artikel 49 TEUF, 56 TEUF og 63 TEUF, der sikrer henholdsvis etableringsfrihed, den frie udveksling af tjenesteydelser og den frie bevægelighed for kapital, fortolkes således, at de er til hinder navnlig for et fradragssystem som det, der gælder for IDECA som fastsat i artikel 6, stk. 7, nr. 2) og 3), i den andalusiske lov nr. 11/2010 af 3. december 2010 om skattemæssige foranstaltninger til nedbringelse af det offentlige underskud og bæredygtighed?
               
            
                  2)
               
               
                  Skal afgifter på kundeindlån i kreditinstitutter i Andalusien (IDECA) kvalificeres som en indirekte afgift på trods af, at den efter artikel 6, stk. 2, i den nævnte andalusiske lov nr. 11/2010 er en direkte afgift, og i givet fald om dens eksistens og forfald er forenelige med momsen på baggrund af bestemmelserne i momsdirektivets artikel 401 og 135, stk. 1, litra d) (1)?
               
            
         (1)  Rådets direktiv 2006/112/EF af 28.11.2006 om det fælles merværdiafgiftssystem EUT 2006, L 347, s. 1.